JohanHeinsen/ENO huggingface dataset:
Odense Adresse-Contoirs Efterretninger, 1831-06-17
Cholera. Overalt hvor Krig og Jnsurrektion gjøre Sundhedspolitiets Virksomhed umulig, haves der heller intet Værn mod dette frygtelige Onde. Den har naaet til Kalisch ved den preussiske Grændse, og vedbliver at yttre sig i lige Grad i Polangen og Libau. J Riga, hvortil den er bleven bragt med Flodskibene fra Landets Jndre, idet at 15 Arbeidere bleve smittede ved at aabne en Balle Hamp, vare fra 2, Mai indtil den 2 Juni 707 Personer blevne angrebne, og 117 af samme døde. J Tarnopol er Sygdommen ophørt, til preussisk Litthauen forplantes den derimod ved de russiske Troppers Jndfald, og i Danzig er der af 86 Angrebne endnu Jngen helbredet. Den Omhu, hvormed den preussiske Regjering iøvrigt søger at afværge Choleras Jndtrængelse, finder almindelig Erkjendelse i hele Tydskland; men det virksomste af alle Midler menes dog at ville være, om en Vaabenstilstand mellem Rusland og Pohlen kunde tilveiebringes. Thi vel er det høimodigt af Keiseren af Rusland, at han har sendt en af de meest erfarne Læger, som var tilstæde i Moskau, medens Sygdommen der grasserede, til Pohlens oprørske Hovedstad; men derved afhielpes kun en saare ringe Deel af den Elendighed, Cholera udbreder. Messen i Frankfurt er med visse Jndskrænkninger tilladt at maatte holdes; men i Preussen, Posen og Schlesien maae ikke engang Provindsernes Jndvaanere reise uden Legitimationskort, og det er forbudt de pohlske Jøder at vandre om med Kram.
Odense Adresse-Contoirs Efterretninger, 1831-06-17
Fædrelandet. Kongehuset. Deres Kongelige Høiheder Prinds Frederik Ferdinand med høie Gemalinde indtraf i Mandags Formiddag til Randers, og toge strax ud paa Pladsen, hvor de overværede jydske Regiment lette Dragoners Mynstring, for den kommanderende General i Nørrejylland, Generalmajor v. Castonier. En overordentlig Mængde Tilskuere vare, saavel gaaende, som ridende og kjørende, strømmet derud. Deres Kongelige Høiheder behagede siden at dinere hos Regimentschefen, Hr. Kammerherre, Oberst v. Wildenradt, og efter at have beseet Dronningens Have og Arsenalet, at indtage Thee hos Amtmanden, Hr. Kammerherre v. Lorenz. Kl. 7 tiltraadte de høie Herskaber Tilbagereisen til Aarhuus. Da de havde frabedet sig al festlig Modtagelse i Randers, tolkedes dem blot Folkets Følelser ved en af Hr. Pastor S. S. Blicher skreven simpel men hjertelig Sang, hvormed DD. KK. H. H. af den forsamlede Mængde modtoges i Dronningens Have, og ved hvis Slutning der udbragtes et Længe leve det elskede Fyrstepar under trefold Hurra og Salut af 27 Kanonskud fra det paa Ridebanen opkjørte Batterie.
Odense Adresse-Contoirs Efterretninger, 1831-06-17
Offentlig Foranstaltning. Som Man erfarer, skal nu i alle Garnisoner, hvor dette ei hidindtil har fundet Sted, foruden de allerede ved Exerceerskolerne værende Marqueten. terier, saadanne oprettes saavel for samtlige ugifte Underofficerer og Spillemænd, som for det øvrige Mandskab, hvori disse - ved Tilstød af det Offentlige - skulle til en høist moderat Priis bespises. - Et nyt Vidnesbyrd om vor saa ophøiede ædle Konges faderlige Forsorg i Alt, hvad der kan fremme Almeenvellet.
Odense Adresse-Contoirs Efterretninger, 1831-06-17
Skibs=Efterretninger. Skonnerten Jdunna, Skpr. D. Michelsen af Horsens, fra Riga bestemt til Hjemstedet med Rug og Hamp, og Skonnerten Waldemar, W. Tornøe, bestemt fra Liebau til Schiedam med Rug og Byg, ligge begge under Quarantaine ved Slipshavn ved Nyborg. Jøvrigt er Alt vel ombord paa begge Skibe.
Odense Adresse-Contoirs Efterretninger, 1831-06-17
Odense. Afvigte Løverdag præsenteredes paa den store Heed Fyenske Regiment lette Dragoner og i Søndags ligeledes hele Borgervæbningen for den kommanderende General, Prinds Christian Frederik. Ligesom Hs. Kongelige Høihed yttrede sin særdeles Tilfredshed med Alt, vandt ogsaa det nye Fodjæger=Korps naadigst bifald, saavel for dets smukke eensformige Uniform som vel udførte Vaabenøvelser. Begge Dage havde Vi ogsaa den Glæde at see Hs. Kongelige Høihed, vor elskede Prindsesse, at overvære samme, og en talrig Skare af Tilskuere havde desuden indfundet sig tilvogns, tilhest og tilfods paa Pladsen.
Odense Adresse-Contoirs Efterretninger, 1831-06-17
Ved Fyrsteparrets Nærværelse er Slotshaugen i denne Tid meer end sædvanlig besøgt af Publikum, til hvis Oplivelse her og Aftenen opføres en behagelig Musik.
Odense Adresse-Contoirs Efterretninger, 1831-06-17
J et Par Uger have Vi havt afvexlende Regn, som i Forening med det milde Veir giver Udsigt til en velsignet Høst. Jgaar Middags drog et stærkt Tordenveir over Byen. Lynilden slog ned i Lindholmstedet ved Baagegaard i Tommerup Sogn, hvilket i en Times Tid aldeles afbrændte.
Odense Adresse-Contoirs Efterretninger, 1831-06-17
Passagerer med Dampskibet Dania over Bogense.
Odense Adresse-Contoirs Efterretninger, 1831-06-17
Ankomne den 14 Junii. (Fra Kjøbenhavn). Stud. theol. C. L. Toblesen; Jfr. H. Jørgensen og M. Schrum; Aftægtsmændene C. Guldbrandsen, og N. Jensen. -(Fra Aarhuus), Pigerne C. M. Erling og A. Pedersdatter.
Odense Adresse-Contoirs Efterretninger, 1831-06-17
Afgaaede den 16 Junii. (Til Aarhuus). Mad. J. Plum med Datter og L. Steen, strup med Søn; Jfr. C. Ørting og S. M. Buchtrup. Be Be Kjøbenhavns Børs Naars San 11 Juni 102. Hamb. 2 M. - k. S. 211. PC. uopsigelige Rigsb Spec. 209, solgt til 12 Mk. 8 1/2 s. Oblig. fod a 100 1/2 Rbd. Norske Spec. Sedl. pr. 1006 PCt. norsk Laan for sit Sp. 155 a 155 1/2 Rbd. Sedl. 4 pCt. dito dito 96 197. Sv. Sedl. pr. Rd. 46 a 46 1/2 s. T. 4 pCt. nye norske Oblig 4 pCt. Kongel. Obligationer dende paa r. S. 97 1/2 a 98. (u. Rente) 88 1/2 a 89 R. Sedl. 4 pCt. uopsigel. norske St. - i - Rd. Dito over 20000 pr. Stk. 89 S. Obligat. Dito at dito 8 1 - Bcols PCt. nye danske Oblig. Nationb. Obl. af Laan 4 Febr. St. 14 Bcomk.) 62 - L. 1820) 102 a - Rbd. r. S. Asiatiske Artier - . - i 6 Dito 106 1/2. - Rbd. Sedl. Bank Disconto. s=Kourv den 14 Juni 1001. . 2. Pot. uopsigelige Rigsbank c. 8 1/2 s. Oblig. fod a 100 1/2 Rbd. r. S. r. 1006 PCt. norsk Laan 101 a 102 B. Sedl. 4 pCt. dito dito 96 1/2 a 97 Bco. 1 s. T. 4 Pdt. nye norske Oblig. lytioner, dende paa r. S. 97 1/2 a 981. S. Sedl. 4 pCt. uopsigel. norske Stats, - : - Rd. Bco. 89 S. Obligat. Bco. 8 PCt. nye danske Oblig. (18.4 Febr. St. 14 Bcomk.) 62. - L. St. r. S. Asiatiske Actier - 4 - i Sedl. Sedl. Bank-Disconto. 4 pCt.
Odense Adresse-Contoirs Efterretninger, 1831-06-17
Ved Tallotteriets 1215 Trækning i Altona udkom: de 21. 56. 16. 46. 65.
Odense Adresse-Contoirs Efterretninger, 1831-06-17
AVERTISSEMENTS. Dybt nedbøiet af Sorg bekjendtgjøres herved fraværende Slægt og Venner, at min inderlig elskede Mand, Joachim Gottske v. Stockfleth, Major ved Veikorpset og Ridder af Dannebroge, efter langvarig Svaghed omskiftede Tiden med Evigheden den 12 dennes, i en Alder af 47 Aar. Staten mistede i ham en duelig og virksom Embedsmand, jeg en høist elsket Ægtefælle. Odense den 13 Juni 1831. Marie Stocksleth, fød Rosengaard.
Odense Adresse-Contoirs Efterretninger, 1831-06-17
Efter 31 Aars lykkeligt Ægteskab berøvede Døden mig ved et kort Sygeleie den 10 dennes, imedens jeg var fraværende paa Als, min elskede Hustrue, mine Børns ømme Moder, Margarethe Dorothea Carstens, fød Tilemann. Et Barn modtager hende hisset, 8 begræde hende her med deres dybtsørgende Fader. Slægt og Venner, skjænker mig Eders kjærlige Deeltagelse. Ærøeskjøbing den 15 Juni 1831. Carstens, Etatsraad og Landfoged Den mig i mit Huus i 28 Aar troe hengivne gode Marie Elisabeth Berg, Præstedatter fra Norge, 80 Aar, behagede det Forsynet efter endeel Lidelser at bortkalde til det Bedre den 15 dennes, hvilket herved bekjendtgjøres for hendes fjærne Slægt og Venner. Odense den 16 Juni 1831. J. M. Hansen. For ved de kraftigste Foranstaltninger at kunne gaae alt i Møde, hvad der maatte have Jndflydelse paa Udbredelse af smitsom Sygdom, finder den her i Staden organiserede Kommittee til at have særdeles Tilsyn med Byens Sundhedstilstand sig foranlediget til foreløbigen at gjøre følgende Bestemmelser: 1) Enhver Huusfader eller den, som træder i hans Sted, maa ufortøvet gjøre Anmeldelse til Kommitteen om ethvert pludseligt Dødsfald eller mistænkeligt Sygdomstilfælde. 2) Al Afdæmning af Vandets Løb i den store Bæk, det være sig i hvilkensomhelst Anledning, forbydes paa det strængeste, da Vandet, som derved bliver stillestaaende, i den varme Sommertid udvikler stinkende og skadelige Dunster. 5) Samtlige Jndvaanere, som have Pumper og Vandkommer i Kieldere, paalægges herved dagligen at udpumpe Vandet og inde Kommen reensen med Odense, i den anordnede Kommittee til at have særdeles Tilsyn med Byens Sundhedstilstand, den 17 Juni 1831. Reimuth. Klauman. Jørgensen. Helveg. Starup, Da det for Øieblikket maae ansees at være af yderste Vigtighed, at sund og frisk Luft bestandig vedligeholdes her i Byen, finder Politiet sig anlediget til at paalægge enhver Gaard- og Huuseier eller Beboer, dagligen at feie de forbi deres Gaarde, og Huse løbende Rendestene, naar Vand eller anden Ureenlighed der er ansamlet, og derefter omhyggeligen at skylle Rendestenen, med reent Vand, og bliver denne Pligt især indskjærpet Slagtere, Garvere, Handskemagere og andre slige Haandværkere.
Odense Adresse-Contoirs Efterretninger, 1831-06-17
Det bliver endvidere herved forbudet, at drukne Hunde, Kat eller andre Dyr, samt at henkaste ildelugtende Ting i Aaen, i den gjennem Byen løbende Bæk, eller i Grøvter, som støde til Byen. Uagtet det ei paatvivles, at Enhver vil indsee Nødvendigheden og Nytten af disse Forskrivter, vil Overholdelsen heraf dog paa det nøiagtigste blive paaseet af Politiet, og Overtræderne dragne til Ansvar. Odense Politiekammer den 16 Juni 1851. G. Klauman
Odense Adresse-Contoirs Efterretninger, 1831-06-17
Det ærede Publikum meddeles: Fra Marts Maaned d. A. er udbrudt Typhus, stærk smitsom Feber, i Frørup Sogn, hvorfor det aldeles ikke tillades, at noget Besøg finder Sted, St. Hans Aften eller Dag den 23 Juni ved den ellers besøgte Kilde ved Frørup; ligesaalidet taales noget Ophold af nogen Fremmed i Frørup Bye eller Sogn denne Dag, da en Saadan i Vægringstilfælde vil blive bortviist med Magt. Dette i Forbindelse med, at Frørup Sogn naaer til Kysten af Østersøen, der for Tiden maae skjænkes Opmærksomhed med Hensyn til Cholera, gjør jeg mig til Pligt at meddeele. Holckenhavns Birks Kontoir den 16 Juni 1831. Lehn, Politiemester.
Odense Adresse-Contoirs Efterretninger, 1831-06-17
Paa Adressekontoiret faaes: Cholera Morbus, eller kort Fremstilling af denne Sygdoms Væsen, Udbredelse, Aarsagerne til dens Oprindelse, Sikkringsmidler imod den, og den almindeligste Lægemethode. 1 Mk.
Odense Adresse-Contoirs Efterretninger, 1831-06-17
Tirsdagen den 21 Juni, Eftermiddag Kl. 2, bliver Skydeøvelse i Odense forenede Skydeselskab efter de bestemte Sølv Direktionen. premier, allene med Rifler. Musik i Bøgeshoven. næstkommende Søndag af Regimentets Musikpersonale.
Odense Adresse-Contoirs Efterretninger, 1831-06-17
Hestetyverie. Natten imellem 1ste og 2den Pindsedag sidstleden er fra Hedensted Præstegaards Mark, midt imellem Horsens og Weile, bortstiaalen en sort Hest med Snip og Stjern, hvide Bagfødder, 7 Aar gl., 9 Qvarteer 5 Tommer høi. Den eller De, derkan give Opdagelse om dette Tyverie, vilde behage, imod en passende Douceur, at give undertegnede Eier Underretning derom. Hedensted Præstegaard den 15 Juni 1831. Oluf Pedersen, Forpagter.
Odense Adresse-Contoirs Efterretninger, 1831-06-17
Natten imellem Løverdagen og Søndagen den 5 dennes er ved Jndbrud frastiaalet Undertegnede blandt andet 4 Sølv Spiseskeer og 2 Theeskeer, hvorpaa findes indgravet Bogstaverne N. N. S. og A. S. L. D., samt et Sølv=Hovedvandsæg af Form som en Urne, hvorpaa stod Bogstaverne A. S. N. S. For Opdagelsen af disse Sager loves en passende Belønning. Fleninge ved Brahetrolleborg den 15 Juni 1831. Niels Nielsen, Gaardmand.
Odense Adresse-Contoirs Efterretninger, 1831-06-17
En Seminarist, der kan fremvise gode Skudsmaal og giver Jnformation paa Fortopiano, ønsker en Kondition til anstundende i Novbr. De herpaa Reflekterende vilde behage at henvende sig til Adressekontoiret. Ses Ses B. Goldfarb, Steen=Graveur fra Galizien, graverer alle Sorter Vaaben og Navne i Ædelstene. Da hans Ophold her kun vil blive kort, saa er han saa frie at bede dem, som ville benytte hans Kunst, snarest muligt at indsende deres Bestillinger. Hans Logie er hos Hr. Bager Nielsen paa Vestergade.
Odense Adresse-Contoirs Efterretninger, 1831-06-17
J Weilegaards Skove brændes Kul fra den 20 til 25 d. M. Til Michaeli Flyttetid er 2 smukke Værelser til Leie i Gaarden No. 422 paa Nørregade. Adressekontoiret giver Efterretning.
Odense Adresse-Contoirs Efterretninger, 1831-06-17
Et godt Huus, som er assureret for 300 Rbd. Sølv, er underhaanden at faae tilkjøbs hos Mads Mortensens Enke og hendes Søn, Martines Snedker, paa Ladegaard Mark i Orte Sogn, som staaer for Hartkorn 1 Skp. 1 Fdkr. Der kan fodres og græsses 2 Køer; der er fornøden Tørveskiær og en godt Frugthauge. Porcellain-Auction.
Odense Adresse-Contoirs Efterretninger, 1831-06-17
Torsdagen den 30 Juni, Formiddag Kl. 10, bliver paa Komediehuussalen her i Byen afholdt Auction over et hertil arriveret Partie Kjøbenhavns Porcellain, bestaaende af blaat og hvidt Bord=Kaffe= og Theetøi. Til Lysthavendes Efterretning tjener, at Varerne 2 Dage førend Auctionen kunne tages i Øiesyn paa Auctionsstedet, hvor tillige forefindes et Assortement af malet og forgyldt Porcellain, som til Fabrikens sædvanlige Priser kan overlades Liebhaverne. Odense den 17 Juni 1831. Reimuth.
Odense Adresse-Contoirs Efterretninger, 1831-06-17
En Qvartal-Auction her i Byen agtes afholdt i Slutningen af denne Maaned over endeel allerede indsat Gods, saasom Komoder, Stole, Borde, Speile, Klædeskabe, Skilderier, noget Porcellain og Glas, samt nogle Bøger m.v. De flere af Byens Jndvaanere eller Andre, som ved denne Leilighed ønske noget bortsolgt, ville behage derom at indsende Lister inden den 28 dennes til Undertegnede, da efter den Tid intet Gods kan modtages. Odense den 16 Juni 1831. Pram.
Odense Adresse-Contoirs Efterretninger, 1831-06-17
Gaardsalg. Jfølge Bestemmelse under Skiftet efter den paa Søeviggaardi Vester=Herred, Ribe Amt, afdøde Frue v. Gyldenfeldt, bliver bemeldte Eiendom bortsolgt ved offentlig Auction, som holdes Mandagen den 11 Juli førstk., Kl. 12, paa Gaarden selv. Gaarden staaer for Hartkorn Hovedgaardstaxt Ager og Eng 6 Tdr. 3 Skpr. 1/2 Alb., og har er nærværende Tid en Besætning af 5 Heste, 30 Qvæghøveder og 31 Faar. Den aarlige Udsæd er henved 40 Tdr. Korn. Gaardens Bygninger ere forsikrede i den almindelige Brandkasse, og indrettede for en Familie udenfor Bondestanden med teglhængt Vaaningshuus. Som en Herlighed ved Eiendommen bemærkes, at der tilhører den et fordeelagtigt Fiskerie 1 Fiilsøe. Konditionerne, som i Henseende til Betalingsterminerne ere fordeelagtige for Kjøberen, ligge forinden til Eftersyn paa Undertegnedes Kontoir. Thi indbydes Lysthavende. Warde Byefoged samt Øster= og Vester=Herreders Kontoir den 9 Juni 1831. Wedel Heinen.
Odense Adresse-Contoirs Efterretninger, 1831-06-17
Ved Proklama ifølge allernaadigst Bevilling af 18 Mai 1851, som er læst ved vedkommende Over- og Underret, indkaldes subpoena præclusi & perpetui silentii med Aar og Dags Varsel Enhver, som maatte have noget at fordre efter afdøde Handelsmand Jsaak Salomonsen til for mig som Skifteforvalter at anmelde og beviisliggjøre deres Fordringer. Med samme Varsel indkaldes den Afdødes Arvinger at anmelde og legitimere deres Arveret. Nyborg den 14 Juni 1831. Bierfreund.
Odense Adresse-Contoirs Efterretninger, 1831-06-20
60 Aargang. Fyens 3 Stifts. Kongelig allene privilegerede. Adresse-Avis og Avertissementstidende. Forsendes med Brevposten. overalt i de danske Stater. Redigeres, trykkes og udgives i Odense. af Søren Hempel, Kancellieraad. Mandagen 20 Juni 1831.
Odense Adresse-Contoirs Efterretninger, 1831-06-20
Jndhold. Om Krig og Fred. Pohlskerussiske Anliggender (Diebitsch=Sabalkanskis Død). Frankerig (Opløb i Paris). Belgien (Lord Ponsonbys og General Belliards Afreise fra Brüssel. Oberst Gregoires Dom). Storbrittannien
Odense Adresse-Contoirs Efterretninger, 1831-06-20
(Oprør og Hungersnød i Jrland). Jtalien. Cholera Om Krig og Fred.
Odense Adresse-Contoirs Efterretninger, 1831-06-20
Den politiske Horizont formørkes atter, og Frygten for et Brud paa Almeenfreden tiltager. De vigtigste Punkter, hvorom Tidens Spørgsmaal dreie sig, angaae Jtalien og Pohlen. Med al den Tilbøielighed nemlig, som Frankerig, har viist for Freden, troer det dog at maatte gjøre Paastand paa, at Jtalien ufortøvet rømmes af Østerrigerne.
Odense Adresse-Contoirs Efterretninger, 1831-06-20
Den franske Gesandt i Wien, Marskal Maison, har derfor faaet Ordre til at opbyde Alt for at erholde et afgjørende Svar; men de seneste Efterretninger fra ham skulle i denne Henseende have været lidet lovende, hvortil kommer, at den hele østerrigske Krigsmagt, 317,600 Md. stærk, bliver sat paa Krigsfod.
Odense Adresse-Contoirs Efterretninger, 1831-06-20
Hvad Rusland angaaer, befrygter Man, at Revolutionen vil udbrede sig stedse mere i det Jndre, hvis Fredsforestillingerne ikke blive hørte. Jsær er det mærkværdigt, at den fra 23 ungarske Komitater er indgivet til Keiseren af Østerrig Begjeringer om, at han paa den forestaaende Landdag vil raadslaae med sine troe Ungarere om Pohlakkernes Skjebne, og forandre det for Landets Handel saa ufordeelagtige Forbud mod Udførsel af Leer, Vaaben, Munition m.m. J en af disse Forestillinger hedder det: "Med Lynets Hastighed har det forløbne Aar kronet de vigtigste politiske Begivenheder med det tilsigtede Maals Opnaaelse men med dyb Smerte bemærke vi, at en uretfærdig Krig endnu føres paa vort Fødelands Grændser mod et os nærbeslægtet Folk, mod det Folk, hvis seierrige Vaaben engang frelste Wien fra at falde i den ottomannske Ports Vold. Deres Majestæt behage da naadigst at tage i Betragtning at den umaadelige uordiske Kjæmpe nu truer os med en lignende Fare, hvis der ikke sættes Grændser for dens Magt samt at de ulykkelige Pohlakker, som kjæmpe saa uforfærdet for Uafhængighed og Selvstændighed, have gjort sig høist fortjente af det keiserlige Huus og vort Fædreland. Den engelske Koureer viser og, at Pohlens Gjenoprettelse er til Fordeel for alle de europæiske Magter. Admiral Codrington har heiset sit Flag paa Caledonia, der hører til den brittiske Flaade, som er samlet ved Spithead, og den russiske Gesandts Forestillinger mod Udførsel af Vaaben for pohlsk Regning ere afviste.
Odense Adresse-Contoirs Efterretninger, 1831-06-20
Den petersburgske Tidende indeholder en lang Artiken, hvori udenlandske Beretninger om en i Finland herskende Misfornøielse, der tildeels virkelig skulde være kommet til Udbrud, bestemt modsiges, og det forsikres, at der i Finland hersker den fuldkomneste Rolighed. Men - hedder det - det er en sædvanlig Taktik af det demagogiske Partie, som tilligemed dets Drabanter blandt Journalisterne har vundet en saa ulyksalig Jndflydelse i adskillige af Europas Lande. Uagtet den Deel, som finlandske Krigere, have taget i de sidste Feldttog, har denne Provinds dog ikke havt den Lykke at vise Rusland store Tjenester. En Opstand derimod stemmer hverken med Folkets Karakteer eller med Forholdene; thi førend det kan komme saa vidt, maa Folket allerede længe være haardt og uretfædigt behandlet, og ved Undertrykkelse bragt til Fortvivlelse, hvilket ikke har været Tilfældet i Finland.
Odense Adresse-Contoirs Efterretninger, 1831-06-20
Pohlskerussiske Anliggender. Den som Tyrke=Overvinder berømte Feldtmarskal Diebitsch=Sabalkansk, der i det mindste ikke har forøget de engang vundne Laurbær i et uheldigt Feldttog mod et tappert og med Russerne nær beslægtet Folk, er den 10 Juni pludseligen død i Kleczewo ved Pultusk, hvor Hovedqvarteret til den Tid befandt sig. Krigens uventede Vending og de Bekymringer og Besværligheder, for hvilke han ifølge heraf var udsat, havde allerede for længere Tid siden virket saa ufordeelagtigt paa ham, at Operationerne tildeels blev ledede af General Coll, der i Slaget ved Ostrolenka bestandig befandt sig ved hans Side. Den 9 Juni havde han dog endnu befundet sig fuldkommen vel og været særdeles munter ved Bordet; men Natten efter blev han heftigt angrebet, og Sygdommen havde Choleras utvetydigste Kiendetegn, et Beviis paa at den meere forplantes ifølge en indre Disposition end ved Smitte, da den hidtil aldeles ikke havde yttret sig i det russiske Hovedqvarteer. General Grev Toll har øieblikkeligen overtaget Kommanden over Armeen. Med 16,000 Md. og 34 Kanoner staaer General Rüdiger i det Lublinske, og den pohlske General Chrzanowski skal fra Zamose have sat sig i Bevægelse mod Zwierzinie i den Hensigt at gaae tilbage over Weichselen. Mod Norden derimod, i Voivodskabet Augustowo, forøges Jnsurgenternes Antal, medens General Gielgud, hvis Kavallerie især roses for dets fortræffelige Holding, med 12,000 Rd. og 28 Kanoner er gaaet over Memel i Nærheden af Georgenburg. De russiske Tropper ere for størstedelen beskjæftigede med at beskytte Gouvernementets Hovedstad Wilna, og et Rygte vil, at der ogsaa i det indre Rusland skal være udbrudt en Opstand, hvormed Man sætter det i Forbindelse, at Keiseren ved en almindelig Opfordring vil kalde hele det russiske Folk til Vaaben. Den russiske General Mander stjern, som blev saaret i Slaget ved Ostrolenka, fik det venstre Kjævebeen knust af en Kugle. Det bemærkes, at der blandt de pohlske Fanger befandt sig Oldinger paa 60 til 70 Aar. J en Skrivelse fra det russiske Hovedqvarteer yttres der imidlertid stor Forundring over, at Pohlakkerne paastaae, at have beholdt Valpladsen ved Ostrolenka.
Odense Adresse-Contoirs Efterretninger, 1831-06-20
Efter adskillige Debatter er der forelagt Landbudkammeret et Lovforslag om at forene den udøvende Magt i een Person, som med Titel af Statholder og understøttet af et Ministerraad skulde styre Riget. Den definitive Stemme, som har været tillagt Generalissimus i Regjeringssager, vil da falde bort, og Benaadningsretten ene tilkomme Statholderen. En Forandring erkjendes almindelig for nødvendig men skjøndt Meningerne derom ere meget deelte, svækkes dog ikke derved den offentlige Tillid til Fædrelandets Sag Det bekræftes, at Regjeringen har aabnet et Laan paa 60 Mill. Gl., og i London skal være afsluttet et andet paa 1 Mill. Pd. Sterling.
Odense Adresse-Contoirs Efterretninger, 1831-06-20
Frankerig.
Odense Adresse-Contoirs Efterretninger, 1831-06-20
J Paris har atter fundet et Opløb Sted, som med Mag maatte adspredes, og hvorved Napoleon IIs billede blev ført omkring igjennem Gaderne. Christi=Legems Fest har paa mange Steder givet Anledning til lignende Optrin; Strasburg var det den Deputerede Hr. Humann, mod hvem Folkets Forbittrelse yttrede sig; i Beaucaire, Clermont o. a. St. ere plantede Frihedstræer, hvilke Kommandeuren for den 8de Militairdivision skal have faaet befaling til at lade omhugge. Som det hedder, have Tropperne vægret sig ved at fyre paa den Folkehob, som har paataget sig at beskytte Frihedstræet i Tarascon. Ved de forestaaende Valg har Regjeringen (o. Casimir Perriers Ministerium, erklæret ikke at ville blive neutral (!!). For at berolige Handlende og Søefarende, forsikrer Moniteuren, at Frankerig ikke befinder sig i Krig med Portugal, hvorfor ingen Kaperbreve udstædes, og Handelskibene ville kun blive belagte med et provisorisk Sequester, indtil Don Miguel falder tilføie.
Odense Adresse-Contoirs Efterretninger, 1831-06-20
Belgien. Skjøndt baade Lord Ponsonby og General Belliard ere afreiste fra Brussel, trøster Man sig dog ved, at Jntet vil blive forandret i de politiske Forhold. Den Første havde kort i Forveien faaet nogle Vinduer slagne ind; men loe deraf, sigende, at paa denne Maade vare Diplomaterne i Engelland vante til at erfare den offentlige Mening. De forskjellige Partier ere virksomme paa alle Maader og Koureren forsikrer, at de Rygter, som ere i Omløb om Landets Besættelse, forsætligen udspredes, for at indjage Folket og Kongressen Skræk. Oberst Gregoire er endelig, for Op 374 Ss sætlighed imod Kongressens Beslutning om Nassauernes Udelukkelse fra Tronen, dømt til Gabestokken og 10 Aars haard Tugthuusstraf, de Bast derimod blot til 5 Aars Tugthuusstraf.